Ե. Զախարյանի խոսքերով, հեղինակային խումբը, ճարտարապետ Նարեկ Սարգսյանի ղեկավարությամբ, կարողացել է ամբողջովին հրաժարվել տիպային նախագծերի մեթոդներից եւ ստեղծել միանգամայն ինքնատիպ համալիր. "Պողոտան եզրագծող երկու տասնյակից ավելի շենքերից յուրաքանչյուրն ունի իր ուրույն ճարտարապետությունը, դրանք նախագծված են առանձին ճարտարապետների կողմից` միաժամանակ ներկայացնելով ընդհանուր, հաստատուն դիմագիծ։ Պողոտայի հարավային դարպասը՝ Հանրապետության հրապարակին հարող հատվածի շենքերը, կառուցված են ավանդական ոճավորմամբ, համահունչ` հրապարակի միջավայրին"։